12जनवरी जयंती पर विशेष – राष्ट्र भक्त सन्यासी स्वामी विवेकानंद की भविष्यवाणियां
 
👇👇👇👇👇👇👇👇👇👇👇👇

भविष्यदृष्टा स्वामी विवेकानंद एक ऐसे युवा सन्यासी हुए, जिन्होंने सारे संसार में भारतीय संस्कृति और हिन्दू धर्म की विजय पताका फहरा कर भारत को गौरवान्वित  किया था. उन्होंने भारत वासियों में राष्ट्रीय चेतना और स्वाभिमान जागृत करके परतंत्रता, अंधविश्वास और गरीबी के विरुद्ध एकजुट होने का आह्वान किया था।

स्वामी विवेकानंद ने अपना आध्यात्मिक अभियान इन शब्दों से प्रारंभ किया था – “राष्ट्र ही हमारा देवता है, यह सब मनुष्य हमारे देवता हैं. इनकी सेवा ही परमात्मा की पूजा है. हमारे प्रथम उपास्य हमारे देशवासी ही हैं. समस्त देशवासियों को दुर्बलताओं और दरिद्रता से मुक्ति दिलाकर उन्हें राष्ट्र व धर्म के कार्य में लगाने की परम आवश्यकता है”।

कलकत्ता में अपने स्वागत समारोह में स्वामी जी ने गर्जते हुए कहा था – “हमें अपने देश को विदेशी दासता से मुक्ति दिलाने वाले वीर-वीरांगनाओं के शौर्य एवं बलिदान से प्रेरणा लेकर, अपने स्वाभिमान और राष्ट्र की  रक्षा के लिए निरंतर संघर्ष करने का संकल्प लेना चाहिए. शौर्य, वीरता और बलिदान से ही हम अपने देश को गौरव प्रदान कर सकते हैं।

राष्ट्र भक्त स्वामी विवेकानंद ने अपने जीवन काल में ही चार महत्वपूर्ण संकल्प कर लिए थे. इन संकल्पों को स्वामी जी द्वारा की गई भविष्यवाणियां कहने में कोई अतिश्योक्ति नहीं होगी।

भारत शीघ्र स्वतंत्र होगा
युवकों को साहस बटोर कर स्वतंत्रता सेनानी बनने का आह्वान करते हुए स्वामी जी ने स्पष्ट कहा था कि परतंत्रता की बेड़ियां टूटने के पश्चात ही परम वैभवशाली भारत का मार्ग प्रशस्त हो सकता है. स्वामी विवेकानंद ने 19वीं शताब्दी के अंतिम दशक में भारत के युवकों को शक्ति आराधन करने का आह्वान किया था।

इतिहास साक्षी है कि 50 वर्षों में सशस्त्र क्रांति के मार्ग पर चल कर सरदार भगत सिंह, वीर सावरकर, उधम सिंह, मदन लाल ढींगरा, अशफाक उल्ला खां, चंद्रशेखर आजाद, खुदीराम बोस, राजगुरु, सुखदेव और सुभाष चंद्र बोस इत्यादि हजारों देशभक्त युवकों ने क्रांति का बिगुल बजाया।

परिणामस्वरूप स्वामी जी की भविष्यवाणी (50 वर्षों में ही देश स्वतंत्र हो जाएगा) सत्य सिद्ध हुई. सन् 1947 में देश आजाद हो गया। परंतु दुर्भाग्य से कांग्रेस की मुस्लिम परस्त नीतियों, अंग्रेजों के भारत विरोधी षड्यंत्र और अधिकांश मुस्लिम समाज की हिन्दुत्व (भारत) विरोधी मानसिकता के कारण सदियों पुराने सनातन राष्ट्र के दो टुकड़े हो गए। अखंड भारत खंडित भारत हो गया।
देशव्यापी आंदोलन शुरू होगा
स्वामी विवेकानंद की दूसरी भविष्यवाणी थी कि स्वतंत्रता आंदोलन का स्वरूप अखिल भारतीय होगा. स्वामी जी की यह भविष्यवाणी भी सत्य साबित हुई. अंग्रेजों की जी हुजूरी करके आजादी की भीख मांगने वाली कांग्रेस का नेतृत्व जब महात्मा गांधी जी के हाथों में आया, तब कांग्रेस का अहिंसावादी आंदोलन सारे देश में फैल गया
 कांग्रेस ने पहली बार 1930 में पूर्ण स्वराज्य का प्रस्ताव पारित किया।

देश में कार्यरत सभी धार्मिक, सामाजिक और सुधारवादी संस्थाओं ने गांधी जी द्वारा घोषित सभी आंदोलनों में भाग लिया. उस वक्त भारत की समस्त जनता ने गांधी जी के नेतृत्व को स्वीकार करते हुए अपने तथा अपनी संस्था के नाम से ऊपर उठकर देशव्यापी स्वतंत्रता आंदोलन में भाग लिया. इस तरह स्वतंत्रता आंदोलन के अखिल भारतीय स्वरूप वाली स्वामी जी की भविष्यवाणी साकार हुई।

यहां ध्यान देने की बात यह है कि यद्यपि महात्मा गांधी ने राष्ट्रीय स्वयंसेवक संघ, आर्य समाज और हिन्दू महासभा इत्यादि सभी संस्थाओं की ठोस भागीदारी को स्वीकार किया, तथापि स्वतंत्रता प्राप्ति के पश्चात कांग्रेस के प्रायः सभी दिग्गजों ने स्वतंत्रता आंदोलन को एक ही नेता (गांधी जी) और एक ही दल (कांग्रेस) के खाते में डाल दिया। कांग्रेसियों ने तो अंग्रेजों की छाती पर अंतिम सशक्त और निर्णायक प्रहार करने वाले सुभाष चंद्र बोस की आजाद हिन्द फौज के तीस हजार बलिदानी सैनिकों के बलिदान को भी इतिहास के कूड़ेदान में डाल दिया।

‘युवा सन्यासी’ तैयार होंगे
स्वामी विवेकानंद जी की तीसरी इच्छा अथवा भविष्यवाणी यह थी कि देश में सैकड़ों की संख्या में ऐसे युवक तैयार हों, जो राष्ट्र के परम वैभव के लिए सर्वस्व-अर्पण के लिए नित्य सिद्ध रहें. स्वामी जी ने धर्मनिष्ठ, राष्ट्रसमर्पित और समाजसेवी युवा सन्यासियों की कल्पना की थी। स्वामी विवेकानंद के अंतर्मन में उठी यह कल्पना चरितार्थ हुई 1925 में राष्ट्रीय स्वयंसेवक संघ की स्थापना के साथ।
#राष्ट्रीय_युवा_दिवस #राम_मंदिर #कुंभ_प्रयागराज